wickkiey/tamil-wikipedia-chunked huggingface dataset:
# 21

## நிகழ்வுகள்

<onlyinclude>
- ரோமப் பேரரசு:
- யூலியசு புளோரசு, யூலியசு சாக்ரோவிர் ஆகியோரின் கீழ் எதூயி கிளர்ச்சியில் இறங்கினான். இக்கிளர்ச்சி முறியடிக்கப்படது.
- திபேரியசு பேரரசன் உரோமைத் தூதனாக நான்காம் தடவையாக நியமிக்கப்பட்டான்.
- உரோமர்கள் தெற்கு சிலோவாக்கியாவில் குவாதி பிரதேசத்தில் ஒரு இடைக்கால அரசை நிறுவினர்.
- உரோமில் எழுதுகோல்கள், உலோக எழுது கருவிகளும் உருவாக்கப்பட்டன.
</onlyinclude>
# 2015 பசிபிக் சூறாவளிப் பருவகாலம்

**2015 பசிபிக் சூறாவளிப் பருவகாலம்** (*2015 Pacific hurricane season*) என்பது வருடாந்த வெப்பமண்டல புயல் வளர்ச்சியில் (Tropical cyclogenesis) ஏற்படும் சூறாவளிப் பருவகாலம் ஆகும். இப்பருவக்காலத்தில் கிழக்குப் பசிபிக் பெருங்கடலில் வெப்ப மண்டலச் சூறாவளிகள் ஏற்படுகின்றன. இப்பருவகாலம் கிழக்குப் பசுபிக் சமுத்திரத்தில் 2015 ஆம் ஆண்டு அண்ணளவாக மே மாதம் 15 ஆம் திகதி ஆரம்பமாகியது. பின்னர் 2015 ஆம் ஆண்டு சூன் மாதம் 01 ஆம் திகதி மத்திய பசிபிக் பெருங்கடலில் ஆரம்பமாகியது. இப்பருவகாலம் 2015 ஆம் ஆண்டு நவம்பர் மாதம் 20 ஆம் திகதி அளவில் இவ்விரு பிரதேச பெருங்கடல்களிலும் முடிவடையும்.
# ஹியூகோ விருது

**ஹியூகோ விருதுகள்**, ஒவ்வோராண்டும் அறிவியல் புனைவு மற்றும் கனவுருப்புனைவுப் படைப்புகளுக்கு வழங்கப்பெறும் விருதுகளாகும்; இவை விருது வழங்கப்படும் ஆண்டுக்கு முந்தைய ஆண்டில் வெளியிடப்பட்ட படைப்புகளுக்கு தரப்படுகின்றன. இவ்விருதுகள் "ஹியூகோ கெர்ன்ஸ்பாக்" என்பவரைப் பெயர் மூலமாகக் கொண்டு வழங்கப்படுகின்றன; இவர் "அமேசிங் ஸ்டோரிஸ்" எனப்படும் முன்னோடி அறிவியல் புனைவு பத்திரிகையின் தோற்றுவிப்பாளர் ஆவார். இவ்விருதுகள், 1992-ஆம் ஆண்டுவரை "அறிவியல் புனைவு சாதனை விருதுகள்" என்று அலுவல்பூர்வமாக அழைக்கப்பட்டு வந்தன. இவை உலக அறிவியல் புனைவு சமூகத்தால் அமைக்கப்பட்டு, "உலக அறிவியல் புனைவு கூட்டரங்கத்தில்" ஒவ்வோராண்டும் வழங்கப்பட்டு வருகின்றன. இவ்விருதுகள் முதன்முதலில் 1953-ஆம் ஆண்டு நடைபெற்ற 11-வது உலக அறிவியல் புனைவு கூட்டரங்கில் வழங்கப்பெற்றன. தற்போது இவ்விருதுகள் 12-க்கும் மேற்பட்ட பிரிவுகளில் வழங்கப்படுகின்றன; எழுத்து மற்றும் நாடக வடிவுகள் இதில் அடங்கும்.
# பிரோன்தியர் ஏர்லைன்ஸ்

**பிரோன்தியர் ஏர்லைன்ஸ்** என்பது அமெரிக்காவினைச் சேர்ந்த குறைந்த கட்டண விமானச் சேவையாகும். இதன் தலைமையகம் அமெரிக்காவின், கொலரடோவில் உள்ள டென்வெர் ஆகும். இந்த விமானச்சேவை பிப்ரவரி 8, 1994 இல் நிறுவப்பட்டு, ஜூலை 5, 1994 இல் தனது முதல் செயல்பாட்டினைத் தொடங்கியது. இந்த விமானச் சேவை கிளை விமானச் சேவையாகவும், இண்டிகோ மற்றும் எல்எல்சி’யின் வியாபாரக் குறியாகவும் செயல்படுகிறது. இதன் மூலம் அமெரிக்கா முழுவதும் 52 இலக்குகளையும், ஆறு சர்வதேச இலக்குகளையும் கொண்டுள்ளது. இது இண்டிகோ பார்ட்னர்ஸ் நிறுவனத்தினை தனது முன்னோடியாகக் கொண்டுள்ளது. இந்த விமானச் சேவை டென்வேர் சர்வதேச விமான நிலையத்தினை தலைமையகமாகக் கொண்டு பின்வரும் விமான நிலையங்கள் சம்பந்தப்பட்ட நகரங்களைக் கவனிக்கிறது. அவை:  
ஜார்ஜியாவின், அட்லாண்டாவில் உள்ள அட்லாண்டா ஹார்ட்ஸ்ஃபீல்ட் –ஜாக்சன் சர்வதேச விமான நிலையம், ஃபுளோரிடாவின், மியாமியில் உள்ள மியாமி சர்வதேச விமான நிலையம், லினோயிஸில் உள்ள சிக்காகோ ஓ’ஹேர் சர்வதேச விமான நிலையம், ஒஹியோவின், கிளிவ்லேண்ட்டில் உள்ள கிளிவ்லேண்ட் – ஹோப்கின்ஸ் சர்வதேச விமான நிலையம், ஃபுளோரிடாவின், ஓர்லாண்டோவில் உள்ள ஓர்லாண்டோ சர்வதேச விமான நிலையம், நியூ ஜெர்சியின், ட்ரெண்டன் பகுதிக்கு அருகில் உள்ள ட்ரெண்டன் – மெர்செர் விமான நிலையம் மற்றும் வாஷிங்க்டன் பகுதியில் அமைந்துள்ள வாஷிங்க்டன் டல்லெஸ் சர்வதேச விமான நிலையம். இவை மட்டுமின்றி டென்வேர் தலைமையகத்தினைக் கொண்டு, ராக்கி மௌன்டைன் ஸ்டேட்ஸ் பகுதிகளின் பயணிகளை மற்ற விமானச் சேவைகளுடன் தொடர்புபடுத்தும் கிரேட் லேக்ஸ் ஏர்லைன்ஸ் விமானச் சேவை நிறுவனத்துடன் கோட்ஷேர் ஒப்பந்தத்தினையும் கொண்டுள்ளது.
# பிரோன்தியர் ஏர்லைன்ஸ்

## முந்தைய விமானச் சேவைகள்

### ஃப்ராண்டையர் எக்ஸ்பிரஸ்

சௌடாஃக் ஏர்லைன்ஸ் எனும் விமானச்சேவை 12 எம்பெரர் 135 மற்றும் 145 ஜெட் ரக விமானங்களைக் கொண்டு செயல்பட்டது. 2011 ஆம் ஆண்டின் வசந்த காலத்தில் இந்த விமானச்சேவை நிறுவனம் ஃப்ராண்டையர் விமானச்சேவையாக மாற்றப்பட்டு செயல்பட ஆரம்பித்தது. மாற்றப்பட்டபோது தலைமையகமாக இருந்த மில்வௌகீ தலைமையகத்தினைத் தவிர்த்ததால், ஃப்ராண்டையர் எக்ஸ்பிரஸ் ERJ - 145 விமானத்தினால் மில்வௌகீ – ரினேலேண்டெர் வழித்தடத்தில் மட்டுமே செயல்பட முடிந்தது. இருப்பினும் ஃப்ராண்டையர் நிறுவனத்தின் ரினேலேண்டெர் பகுதிக்கான விமானச்சேவை ஜனவரி 3, 2013 ஆம் ஆண்டுடன் முடிவடைந்தது. அதன்பிறகு சௌடாஃக் ஏர்லைன்ஸ் நிறுவனம் தன்னிடம் இருந்த பிற விமானங்களை மற்ற பங்குதாரர்களிடம் அளித்தது.
# பிரோன்தியர் ஏர்லைன்ஸ்

## முந்தைய விமானச் சேவைகள்

### ஃப்ராண்டையர் ஜெட்எக்ஸ்பிரஸ்

பிப்ரவரி 2002 ஆம் ஆண்டில், தனது முதல் வியாபார நிறுவனமாக, ஃப்ராண்டையர் ஜெட்எக்ஸ்பிரஸ் விமானச் சேவையினை தொடங்கினர். இது மேஸா ஏர்லைன்ஸ் மூலம் CRJ-200 ஐப் பயன்படுத்தி செயல்படுத்தப்பட்டது. மற்ற எக்ஸ்பிரஸ் விமானச்சேவைகளைப் போலவே, ஃப்ராண்டையர் ஜெட்எக்ஸ்பிரஸ் நிறுவனமும் டென்வேர் பகுதியில் இருந்து புறப்படும் மற்றும் வந்தடையும் விமானச் சேவையினையும், அது சம்பந்தப்பட்ட சந்தைப் பகுதியினையும் குறிவைத்தது. ஆனால் அவற்றினால் போதுமான அளவிற்கு பயணிகளை அளிக்க முடியவில்லை. இதனால் ஃப்ராண்டையர் நிறுவனத்தின் ஏர்பஸ் ஏ-318 ஐக் கொண்ட சிறிய விமானக்குழுவினைக் கொண்டு செயல்படுத்த முடியவில்லை. இருப்பினும் சிறிய ஜெட் விமானங்கள் துணைகொண்டு தனது தொழிலை இலாபாகரமான வணிகமாக மாற்ற முடிந்தது.
# பிரோன்தியர் ஏர்லைன்ஸ்

## இலக்குகள்

பிரோன்தியர் ஏர்லைன்ஸ் தற்போது கோஸ்டா ரிகா, டொமினிசியன் குடியரசு, ஜமைக்கா, மெக்சிகோ மற்றும் அமெரிக்கா ஆகிய பகுதிகள் அனைத்திலும் சேர்த்து 59 விமான இலக்குகளைக் கொண்டுள்ளது. டிசம்பர் 2014 இன் படி, ஃப்ராண்டையர் விமானச்சேவை தனிப்பட்ட முன்பதிவின்கீழ் இயங்கும் விமானச்சேவையினை பல சர்வதேச இலக்குகளுக்கு செயல்படுத்துகிறது. இதனை ஆப்பிள் வேகஷன்ஸ் நிறுவனத்துடன் இணைந்து செயல்படுத்துகிறது.
# பிரோன்தியர் ஏர்லைன்ஸ்

## கோட்ஷேர் ஒப்பந்தங்கள்

பிரோன்தியர் ஏர்லைன்ஸ் கிரேட் லேக்ஸ் ஏர்லைன்ஸ் நிறுவனத்துடன் கோட்ஷேர் ஒப்பந்தத்தினைக் கொண்டுள்ளது. இதன் மூலம், டென்வேர் மற்றும் பொனிஃக்ஸ் விமான வழித்தடங்களை இணைக்கிறது. [6]
# பிரோன்தியர் ஏர்லைன்ஸ்

## விமானக் குழு

ஜூலை 29, 2015 இன் படி பிரோன்தியர் ஏர்லைன்ஸ் நிறுவனத்தின் விமானக் குழு பின்வரும் விமானங்களைக் கொண்டுள்ளது.  
<>
**'''பிரோன்தியர் ஏர்லைன்ஸ் விமானக் குழு'''**  
| விமானம் | செயல் நிலையில் இருப்பது | ஆர்டர் | பயணிகள் | குறிப்புகள் |
| --- | --- | --- | --- | --- |
| ஏர்பஸ் A319-100 | 34 | &mdash; | 150 | பழைய விமானங்கள் ஓய்வுபெற உள்ளது |
| ஏர்பஸ் A319neo | &mdash; | 18 | 158 | விநியோகங்கள் 2016 ஆம் ஆண்டில் தொடங்கப்பட உள்ளன. |
| ஏர்பஸ் A320-200 | 22 | 4 | 180 |  |
| ஏர்பஸ் A320neo | &mdash; | 62 | 180 | விநியோகங்கள் 2016 ஆம் ஆண்டில் தொடங்கப்பட உள்ளன. |
| ஏர்பஸ் A321-200 | &mdash; | 19 | 230 | விநியோகங்கள் 2016 ஆம் ஆண்டில் தொடங்கப்பட உள்ளன. |  
**'''ஓய்வுபெற்ற விமானக் குழு'''**  
| விமானம் | இடமாற்றப்படும் விமானம் | ஓய்வுபெற்ற ஆண்டு |  |
| --- | --- | --- | --- |
| ஏர்பஸ் A318-100 | A319/A320 | 2013 |  |
| எம்பெரர் E-170 | A319/A320 | 2013 |  |
| எம்பெரர் E-190 | A319/A320 | 2013 |  |
| போயிங்க் 737-200 | A319/A320 | 2004 |  |
| போயிங்க் 737-300 | A319/A320 | 2005 | } |
</>
# பிரோன்தியர் ஏர்லைன்ஸ்

## உயர்தர வழித்தடங்கள்

பிரோன்தியர் ஏர்லைன்ஸ் டென்வேர் – அட்லாண்டா, அட்லாண்டா – டென்வேர், டென்வேர் – லாஸ் வேஜாஸ் மற்றும் டென்வேர் – வாஷிங்க்டன் ஆகிய வழித்தடங்களை உயர்தர வழித்தடங்களாகக் கொண்டுள்ளது. இந்த வழித்தடங்களில் முறையே வாரத்திற்கு 56, 56, 34 மற்றும் 28 விமானங்களைச் செயல்படுத்துகிறது. இவை தவிர சில குறிப்பிட்ட காரணங்களுக்காக செயல்படுத்தப்படும் விமானங்களை புண்டா கானா – கிளிவ்லேண்ட் மற்றும் மோன்டேகோ பே – செயின்ட் லுயிஸ் வழித்தடங்களில் செயல்படுத்துகிறது.
# கலைவாணி தொழில்நுட்பக் கல்லூரி

**கலைவாணி தொழில்நுட்பக் கல்லூரி** (**கேவிசிடி**), இந்தியாவின் கோயம்புத்தூரில் இயங்கிவரும் தனியார் சுயநிதி பொறியியல் கல்லூரியாகும். இக்கல்லூரி அகில இந்திய தொழில்நுட்பக் கல்விக் குழுவின் (AICTE) அனுமதியுடன் 2009ஆம் ஆண்டு முதல் செயற்பட்டு வருகிறது. இக்கல்லூரி கோயம்புத்தூர் அண்ணா பல்கலைக்கழகத்தின் உறுப்புக் கல்லூரியாகும்.
# கலைவாணி தொழில்நுட்பக் கல்லூரி

## அமைவிடம்

இக்கல்லூரி, கோயம்புத்தூர் மாவட்டத்தில் மதுக்கரைக்கு அருகே பாலத்துறையில் அமைந்துள்ளது.
# கலைவாணி தொழில்நுட்பக் கல்லூரி

## இதனையும் காண்க

- கோயம்புத்தூர் மாவட்டத்திலுள்ள கல்வி நிலையங்கள்
- தமிழ் நாட்டில் உள்ள பொறியியல் கல்லூரிகள்
# பாக்கித்தானிய ரூபாய்

**பாக்கித்தானிய ரூபாய்** ( மொழிபெயர்ப்பு: *ரூபியா*}}; ஐ.எசு.ஓ: **PKR**) பாக்கித்தானின் அலுவல்முறையான நாணயம் ஆகும். இதனை நாட்டின் நடுவண் வங்கியாக செயல்படும் பாக்கித்தானிய அரசு வங்கி வெளியிடுகின்றது. மிகவும் பெரும்பான்மையாக பயன்படுத்தப்படும் சின்னம் ரூ ஆகும்; சரக்குகளையும் சேவைகளையும் பாவிக்கும் போது வழங்கப்படும் இரசீதுகளில் இச்சின்னம் பயன்படுத்தப்படுகின்றது. பாக்கித்தானில் "ரூபாய்கள்", "ருபாயா" அல்லது "ருபாயே" என அறியப்படுகின்றது. பாக்கித்தானில் ரூபாயின் பெரும் மதிப்புகள் தென்னாசிய எண் முறையில் ஆயிரம், இலட்சம் (100 ஆயிரங்கள்), கோடி (10 மில்லியன்), 1 அரப் (1 பில்லியன்), 1 கரப் (1/10 டிரில்லியன்), 100 கரப் என எண்ணப்படுகின்றன.
# பாக்கித்தானிய ரூபாய்

## வரலாறு

*ரூபியா* என்ற சொல் *ரூப்யா* என்ற சமசுகிருத வேர்ச்சொல்லில் இருந்து பெறப்பட்டது; இச்சொல் "வார்த்த வெள்ளி, வெள்ளி சிட்டை", எனப் பொருள்படும். *ருபாயா* என்ற சொல்லை நாணயங்களைக் குறிக்க முதன்முதலில் 1540 முதல் 1545 வரையான தனது ஆட்சிக்காலத்தில் சேர் சா சூரி அறிமுகப்படுத்தினார்.  
1947இல் பிரித்தானிய ஆட்சி கலைக்கப்பட்ட போது பாக்கித்தானிய ரூபாய் வழக்கத்திற்கு வந்தது. துவக்கத்தில் பிரித்தானிய இந்திய நாணயங்கள்/ ரூபாய்த்தாள்கள் மீது "பாக்கித்தான்" என முத்திரை பதித்து பயன்படுத்தப்பட்டன. புதிய நாணயங்களும் வங்கித்தாள்களும் 1948இல் வெளியிடப்பட்டன. இந்திய ரூபாய் போலவே பாக்கித்தானிய ரூபாயும் 16 *அணாக்களாகவும்*, ஒவ்வொரு அணாவும் 4 *பைசா* அல்லது 12 *பை*யாகவும் பிரிக்கப்பட்டிருந்தன. சனவரி 1, 1961 முதல் பதின்மமுறைக்கு மாற்றப்பட்டது; ஒரு ரூபாய்க்கு 100 பைசாக்களாக இருக்கின்றது. இருப்பினும் 1994 முதல் பைசா மதிப்புள்ள நாணயங்கள் வெளியிடப்படவில்லை.
# சிவப்புத் திராட்சைத் தோட்டம்

**சிவப்புத் திராட்சைத் தோட்டம்** (The Red Vineyard) என்பது, டச்சு ஓவியரான வின்சென்ட் வான் கோ வரைந்த ஒரு ஓவியம். இது நவம்பர் 1888ன் தொடக்கப்பகுதியில் வரையப்பட்டது. இந்த ஓவியர் உயிரோடு இருந்தபோது விற்கப்பட்ட அவரது ஒரே ஓவியம் இதுவெனச் சொல்லப்படுகிறது.  
பிரசெல்சில் இடம்பெற்ற லெஸ் XX 1890 ஆண்டுக் கண்காட்சியில் இந்த ஓவியம் முதன் முதலாகக் காட்சிப்படுத்தப்பட்டது. அப்போது, உணர்வுப்பதிவுவாத ஓவியரும், லெஸ் XX இன் உறுப்பினரும், ஓவியச் சேகரிப்பாளருமான அன்னா பொச் இவ்வோவியத்தை 400 பிராங்குகள் விலை கொடுத்து வாங்கினார். அன்னா இன்னொரு உணர்வுப்பதிவுவாத ஓவியரும், வின்சென்ட் வான் கோவின் நண்பருமான இயுசீன் பொச்சின் சகோதரி ஆவார்.  
பின்னர், பிரபல உருசியச் சேகரிப்பாளரான சேர்கீ இசுச்சூகின் இதை வாங்கியிருந்தார். உருசியப் புரட்சிக்குப் பின்னர் போல்செவிக்குகளால் இவருடைய சேகரிப்புக்கள் நாட்டுடைமை ஆக்கப்பட்டபோது இதுவும் நாட்டுடைமை ஆக்கப்பட்டுப் பின்னர், மாசுக்கோவிலுள்ள, கவின்கலைகளுக்கான புசுக்கின் அருங்காட்சியகத்துக்கு அனுப்பப்பட்டது.
# பாக்கித்தானிய அரசு வங்கி

**பாக்கித்தானிய அரசு வங்கி** அல்லது **பாக்கித்தானிய ஸ்டேட் வங்கி** (*State Bank of Pakistan*, **SBP**; ) பாக்கித்தானின் நடுவண் வங்கி ஆகும். 1948இல் இந்த வங்கி உருவானபோது நிறுவப்பட்ட *யாப்பு* சனவரி 1, 1974 வரை மாற்றப்படவில்லை. அவ்வமயம் இவ்வங்கி தேசியமயமாக்கப்பட்டபோது இதன் செயற்பாட்டு வீச்சு பெரியளவில் விரிவாக்கப்பட்டது. பாக்கித்தானிய ஸ்டேட் வங்கி சட்டம் 1956, மற்றும் அதன் பிந்தைய திருத்தங்களை அடிப்படையாகக் கொண்டு இவ்வங்கி இயங்குகின்றது. இதன் தலைமையகம் பாக்கித்தானின் நிதித் தலைநகரமாக விளங்கும் கராச்சியிலும் இரண்டாம் தலைமையகம் நாட்டுத் தலைநகர், இஸ்லாமாபாத்திலும் அமைந்துள்ளன.
# புசுக்கின் அருங்காட்சியகம்

**கவின்கலைகளுக்கான புசுக்கின் அரச அருங்காட்சியகம்** (*Pushkin State Museum of Fine Arts*, ) என்னும் முழுப் பெயர் கொண்ட **புசுக்கின் அருங்காட்சியகம்**, மாசுக்கோவில் உள்ள ஐரோப்பியக் கலைகளுக்கான மிகப்பெரிய அருங்காட்சியகம் ஆகும். இது, மாசுக்கோவில், வொல்கோனா சாலையில் மீட்பர் யேசு பேராலயத்துக்கு எதிரில் அமைந்துள்ளது. 1981 இலிருந்து, *இசுவ்யாடொசுலாவ் ரிக்டரின் டிசம்பர் நைட்சு* எனப்படும் பன்னாட்டு இசை விழா இந்த அருங்காட்சியகத்தில் இடம்பெற்றுவருகிறது.  
இந்த அருங்காட்சியகம் புசுக்கினின் பெயரில் இருந்தாலும், புகழ் பெற்ற உருசியக் கவிஞரான அலெக்சாண்டர் புசுக்கினுக்கும் இதற்கும் தொடர்பு இல்லை. ஆனாலும், அவரை நினைவு கூர்வதற்காக இப்பெயர் இடப்பட்டது. இந்த அருங்காட்சியகம் பெயர்பெற்ற கவிஞர் மரீனா திசுவட்டயேவாவின் தந்தையான பேராசிரியர் இவான் திசுவட்டயேவினால் நிறுவப்பட்டது. இவர், மாசுக்கோவுக்கு ஒரு கவின்கலைக்கான அருங்காட்சியகத்தின் தேவைகுறித்து கோடீசுவரரும், வள்ளலுமான யூரிய் நெக்கயேவ்-மால்ட்சோவ், கட்டிடக்கலைஞர் ரோமன் கிளீன் ஆகியோருக்கு விளக்கி அவர்கள் மூலம் இதை நிறுவினார். சோவியத் உகத்துக்கான மாறுநிலைக் காலகட்டத்திலும், தலைநகர் மாசுக்கோவுக்கு மாறிய காலகட்டத்திலும் பல்வேறு பெயர் மாற்றங்கள் இடம்பெற்றன. 1937ல் கவிஞர் அலெக்சாண்டர் புசுக்கினின் 100 ஆவது இறந்த தினத்தில் அவரது நினைவாகத் தற்போதைய பெயரை இது பெற்றது.
# ஆவி குமார் (திரைப்படம்)

**ஆவி குமார்** (*Aavi Kumar*) என்பது 2015இல் வெளிவந்த ஒரு தமிழ்ப் பேய்ப்படம் ஆகும். கே. காண்டீபன் இத்திரைப்படத்தை இயக்கியுள்ளார். இத்திரைப்படத்தில் உதயா, கனிகா திவாரி ஆகியோர் முதன்மைக் கதைமாந்தர்களாக நடித்துள்ளனர். திரைப்படத்திற்கான இசையை விசய் ஆண்டனியும் சிறீகாந்து தேவாவும் வழங்கியுள்ளனர்.
# ஆவி குமார் (திரைப்படம்)

## நடிகர்கள்

| நடிகர் | கதைமாந்தர் |
| --- | --- |
| உதயா | ஆவிக் குமார் |
| கனிகா திவாரி | அபிராமி |
| நாசர் |  |
| மனோபாலா |  |
| தேவதர்சினி |  |
| செகன் |  |
# இரவுச் சிற்றுண்டியகம் (ஓவியம்)

**இரவுச் சிற்றுண்டியகம்** ((பிரெஞ்சு: Le Café de nuit)) என்பது, டச்சு ஓவியரான வின்சென்ட் வான் கோவினால் செப்டெம்பர் 1888ல் ஆர்லே என்னும் இடத்தில் வரையப்பட்ட ஒரு நெய்யோவியம் ஆகும். இதன் தலைப்பு வலது கீழ் மூலையில் கையொப்பத்துக்குக் கீழே எழுதப்பட்டுள்ளது. இவ்வோவியம், யோசெப்-மிச்சேல் கினொக்சும், அவரது மனைவியும் நடத்திய சிற்றுண்டியகத்தின் உட்புறத்தைக் காட்டுகிறது.
# இன்பர்மேசன்வீக்

***இன்பர்மேசன்வீக்*** ஒரு இணைய வழி மாதாந்திர நாளிதழ் ஆகும். இது நிகழ்வுகள், ஆராய்ச்சிகள் குறித்த தகவல்களை 1979-ம் ஆண்டு முதல் சிஎம்பி தொழில்நுடபம் வாயிலாக அளித்து வருகிறது.
# இன்பர்மேசன்வீக்

## வரலாறு

- செப்டம்பர் 2005 - *நெட்வொர்க் மேகசின்* (networkmagazine.com), *ஐடி ஆர்க்கிடெக்ட்* (itarchitect.com) என்று பெயர்மாற்றம் செய்யப்பட்டது. மார்ச்சு 2006 முதல் அச்சிதழ் நிறுத்தப்பட்டது. itarchitect.com தற்போது இன்பர்மேச்வீக் தளத்திற்கு திருப்பிவிடப்படுகிறது.
- சூன் 2006 - நெட்வொர்க் கம்ப்யூட்டிங்க் (networkcomputing.com), இன்பர்மேசன்வீக் (informationweek.com) அச்சு இதழ்கள் ஒன்றிணைக்கப்பட்டன.
- 2008 - சிஎம்பி தொழில்நுட்பம் நான்கு தனித்தனி யுபிஎம் நிறுவனங்களாக மாற்றப்பட்டது.
- 2013 - மாதாந்திர அச்சு இதழ் நிறுத்தப்பட்டது.
# இன்பர்மேசன்வீக்

## சந்தைகள்

மாதந்தோறும் சுமார் 2.24 மில்லியன் வாடிக்கையாளர்கள் இன்பர்மேசன்வீக் (InformationWeek.com) தளத்தினை பார்வையிடுகின்றனர். மாதந்தோறும் சுமார் 40,000-ற்கும் மேற்பட்ட நிகழ்வுகளையும், 2 மில்லியனுக்கும் மேற்பட்ட தொழில்நுட்பத்தினை வாங்குவோரும் இந்நாளிதழால் பயன்பெறுகின்றனர்.
# ஆதித்யா தொழில்நுட்ப நிறுவனம்

**ஆதித்யா தொழில்நுட்ப நிறுவனம்** இந்தியாவின் தமிழ்நாட்டில் கோயம்புத்தூரில் இயங்கிவரும் தனியார் சுயநிதி பொறியியல் கல்லூரியாகும். அகில இந்திய தொழில்நுட்பக் கல்விக் குழுவின் அனுமதியுடன், கோவை அண்ணா பல்கலைக்கழகத்தின் உறுப்புக் கல்லூரியாக செயற்பட்டு வருகிறது. இக்கல்லூரி 2008ஆம் ஆண்டில் தொடங்கப்பட்டது.
# ஆதித்யா தொழில்நுட்ப நிறுவனம்

## அமைவிடம்

கோவையிலிருந்து சத்திய மங்கலம் செல்லும் சாலையில் குரும்ப பாளையத்தில் அமைந்துள்ளது. கோயம்புத்தூர் நகரிலிருந்து 12 கிலோ மீட்டர் தொலைவிலும், கோவை பன்னாட்டு வானூர்தி நிலையத்தில் இருந்து ஒன்பது கிலோ மீட்டர் தொலைவிலும் இக்கல்லூரி அமைந்துள்ளது.
# ஆதித்யா தொழில்நுட்ப நிறுவனம்

## இதனையும் காண்க

- கோயம்புத்தூர் மாவட்டத்திலுள்ள கல்வி நிலையங்கள்
# தும்பு

)]]
**தும்பு** அல்லது **தென்னை நார்** (Coir) என்பது தென்னை மரத்தின், தேங்காய் கதம்பையில் (தேங்காயின் மேல்மட்டை) இருந்து பிரித்தெடுக்கப்படுவதாகும். தும்பில் கயிறு, கால் மிதியடி, தூரிகை போன்றவைகள் தயாரிக்கப்படுகின்றன.  
கன்னியாகுமரி மாவட்டத்தில் தேங்காய் கதம்பையில் இருந்து தும்பு தயாரித்து விற்பனை செய்யும் ஆலைகள் உள்ளன. குறிப்பாக இராஜாக்கமங்கலம், மணக்குடி உள்ளிட்ட பகுதிகளில் இந்த ஆலைகள் அதிகம். ராஜாக்கமங்கலம் பகுதியில் உள்ள ஆலைகளில் கதம்பையில் இருந்து தும்புகள் பிரித்தெடுத்து தூரிகை தயாரிக்க அனுப்புகின்றனர். மணக்குடி பகுதியில் இருக்கும் ஆலைகள், தும்புகளை பிரித்தெடுத்து மிதியடி, கயிறு தயாரிக்க அனுப்புகின்றனர்.  
தேனி மாவட்டத்தில் தென்னை நார் (தும்பு) கயிறு தொழிற்சாலைகள் அதிகம் உள்ளன. இவற்றிலிருந்து நார்க் கழிவுகள், அரபு நாடுகளில் தண்ணீர் பற்றாக்குறைக் காரணமாக, தென்னைமர மஞ்சுத் தும்பையை மரங்களின் வேர்ப் பகுதிகளில் பரப்பி தண்ணீர் பாய்ச்சுகின்றனர். நீரை உறிஞ்சிக்கொள்ளும் நார்த் தும்பு பல நாட்கள் ஈரத்தன்மையிலேயே இருக்கிறது.  
வணிக ரீதியான இயற்கை இழைகளில் மிகவும் அடர்த்தியானதும், எதிர்ப்புத் திறன் கொண்டதுமான தென்னை நார், தேங்காய்களின் வெளிப்புற ஓட்டிலிருந்து பிரித்தெடுக்கப்படும் ஒரு கரடுமுரடான, குறுகிய நார் ஆகும். அதன் குறைந்த சிதைவு விகிதம், நீடித்த புவி-துகில்களை உருவாக்குவதற்கான ஒரு முக்கிய நன்மையாகும்.
# பேய் விரட்டி

## விளக்கம்

- இவ்வினத்தின் இலை நீளமாக இருப்பின், இரட்டைப்பேய் மிரட்டி எனப்படும். இலை வட்டமாக இருந்தால் ஒற்றை பேய் மிரட்டி என்றழைக்கப்படும். இவை முறையே ஆண், பெண் என்று கருதப்படுகிறது.
- ஆண்களுக்கு காணுகின்ற நோய்களுக்கு பெண்ணிலையும், பெண்களுக்கு வரும் நோய்களுக்கு ஆணிலையும் பிணிதீர்க்கப் பயன்படுவதாக மருத்துவக் குறிப்புகளில் உள்ளது.
# பேய் விரட்டி

## சித்தர் பாடல்

<blockquote>
**பேய்மிரட்டி**  
மாந்தக கணங்கழிச்சல் மாறா வயிற்றுவலி  
சேர்த்து வரும் கரப்பான் றீச்சுரமும்-பேர்த்துவிடும்  
வேய்மிரட்டுந் தோலுடைய மெல்லியலே ராசியமாய்  
பேய்மிரட்டி என்றொருகாற் பேசு  
**இதுவுமது**  
ஏக்கமுறு கழிச்சல் மாந்த சுரம்  
வீக்கம் வயிற்று வலி விட்டோடும்-தாக்குகின்ற  
பேய்மிரட்டும் பாதகமும் பேருலகில் அஞ்சிவிடும்  
பேய்மிரட்டி நற்குணத்தை பேசு  
**பேய்மிரட்டியிலை**  
வெள்ளடுப்பு சீதம் வெதும்பல் சுரத்துடனே  
யள்ளடுக்கு மாந்த மதிவாதந்-தெள்ளு மொழி  
மாதே வெதுப்படக்கி வன்றழையுற் காய்ச்சலோடு  
கோதேறி ரத்தமும் போக்கும்  
</blockquote>
# பேய் விரட்டி

## இவற்றையும் காண்க

- முடிதும்பை
- மூலிகைகள் பட்டியல்
# பேய் விரட்டி

## வெளியிணைப்புகள்

- வெகுட்டல் வாடை
- நோய்களை மிரட்டும் பேய் மிரட்டி!
- இரட்டைப் பிரமட்டை
- Anisomeles
# இலந்தனம்(III) குளோரைடு

**இலந்தனம் குளோரைடு** *(Lanthanum chloride)* என்பது LaCl<sub>3</sub>.என்ற மூலக்கூற்று வாய்ப்பாடு கொண்டுள்ள ஒரு கனிம வேதியியல் சேர்மாகும். இச்சேர்மம் பொதுவான ஒரு உப்பாகக் காணப்பட்டாலும் பிரதானமாக ஆய்வுக்காகவே பயன்படுத்தப்படுகிறது. வெண்மை நிறத்தில் இருக்கும் இலந்தனம் குளோரைடு தண்ணீர் மற்றும் ஆல்ககாலில் நன்றாகக் கரைகிறது.
# இலந்தனம்(III) குளோரைடு

## அமைப்பு

இம்முக்குளோரைடில் La3+ மையங்கள் 9- ஒருங்கிணைப்புகளைக் கொண்டுள்ளன. யுரேனியம் முக்குளோரைடை ஒத்த மூலக்கூறு அமைப்பை லாந்தனம் குளோரைடும் பெற்றுள்ளது.
# இலந்தனம்(III) குளோரைடு

## தயாரிப்பு மற்றும் வினைகள்

தனிமங்கள் இணைந்த ஒரு குழுவாக இலந்தனம் குளோரைடு உருவாகிறது. ஆனால் பொதுவாக இலந்தனம்(III) ஆக்சைடு மற்றும் அமோனியம் குளோரைடு இரண்டும் 200 முதல் 250 0 செல்சியசு வெப்பநிலைக்குச் சூடு படுத்தும் போது இலந்தனம்(III) குளோரைடு உருவாகிறது.:
:La<sub>2</sub>O<sub>3</sub> + 6 NH<sub>4</sub>Cl → 2 LaCl<sub>3</sub> + 6 NH<sub>3</sub> + 2 H<sub>2</sub>O  
மற்ற மூவாலைடுகளை இம்முக்குளோரைடில் இருந்து பரிமாற்ற வினையின் மூலம் தயாரித்துக் கொள்ள முடியும். பொட்டாசியத்துடன் லாந்தனம்(III) குளோரைடை ஒடுக்குதல் வினைக்கு உட்படுத்துதல் மூலம் தனிமநிலை லாந்தனத்தைப் பெறமுடியும்.
# இலந்தனம்(III) குளோரைடு

## பயன்கள்

இலந்தனம் குளோரைடின் பயன்பாடுகள் மிகுதியாக அறியப்படவில்லை. கரைசல்களில் இருந்து பாசுபேட்டை வீழ்படிவாக்க உதவுதல் மட்டுமே இதனுடைய ஒரே சாத்தியமான பயன்பாடு ஆகும். நீச்சல் குளங்களில் பாசிகள் வளர்ச்சியைத் தடுக்கவும் வடிகட்ட உதவும் பொருளாகவும் மற்றும் பயனுள்ள வேதிப்பாளங்களாகவும் இது பயன்படுகிறது. உயிர்வேதியியல் ஆய்வுகளில் ஈரிணைதிறன் நேர்மின் அயனிகளின் செயல்பாட்டைக் குறிப்பாக கால்சியம் தடங்களைக் கட்டுப்படுத்துகிறது. சீரியம் உலோகத்துடன் கலப்பிட்டு இதையொரு மினுமினுக்கும் பொருளாகப் பயன்படுத்த முடியும்.  
கரிமத் தொகுப்பு வினைகளில் லாந்தனம் குளோரைடு ஒரு மிதமான இலூயிக் அமிலமாகச் செயல்பட்டு ஆல்டிகைடுகளை அசிட்டால்களாக மாற்றவும் உதவுகிறது.  
ஐதரோகுளோரிக் அமிலமும் ஆக்சிசனும்
பங்கேற்று மீத்தேனை குளோரோ மீத்தேனாக்கும் உயரழுத்த ஆக்கிசனேறும் குளோரினேற்ற வினையில் ஒரு வினையூக்கியாக இச்சேர்மம் பயன்படுகிறது.  
கனிமச் சேர்மங்களில் பயன்படும் மிகச்சிறிய உணர்த்துக் கருவியாக, காமா கதிர்களை கண்டு உணர்த்தும் பணிக்கு இது பயன்படுகிறது.
# தோமசு தங்கத்துரை வில்லியம்

மரு. **தோமசு தங்கத்துரை வில்லியம்** (*Dr Thomas Thangathurai William*, பிறப்பு: 13 பெப்ரவரி 1944) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  
அம்பாறை மாவட்டம், பாண்டிருப்பைச் சேர்ந்த தோமசு தங்கத்துரை சமூக சேவையாளர் ஆவார். இவர் இலங்கையின் ஏப்ரல் 2004 நாடாளுமன்றத் தேர்தலில் அம்பாறை மாவட்டத்தில் தமிழ்த் தேசியக் கூட்டமைப்பு வேட்பாளராகப் போட்டியிட்டு 9,029 விருப்பு வாக்குகள் பெற்று ததேகூ வேட்பாளர்களில் மூன்றாவதாக வந்து தோல்வியடைந்தார். ஆனாலும் பின்னர் நாடாளுமன்ற உறுப்பினர் கனகசபை பத்மநாதன் 2009 மே மாதத்தில் இறந்தததை அடுத்து வெற்றிடமான பதவிக்கு கட்சிப் பட்டியலில் இருந்து (இரண்டாவதாக வந்த அரியநாயகம் சந்திரநேரு ஏற்கனெவே இறந்தததினால்) தோமசு வில்லியம் 2009 சூன் மாதத்தில் தேர்ந்தெடுக்கப்பட்டு நாடாளுமன்றத்துக்குச் சென்றார்.  
2010 தேர்தலில் இவர் போட்டியிட்டாராயினும், 8,256 விருப்பு வாக்குகள் பெற்று கூட்டமைப்பு வேட்பாளர்களில் மூன்றாவதாக வந்து தோல்வியடைந்தார்.
# க. பத்மநாதன்

**கனகசபை பத்மநாதன்** (*Kanagasabai Pathmanathan*, 30 மே 1948 - 21 மே 2009) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.
# க. பத்மநாதன்

## ஆரம்ப வாழ்க்கை

கனகசபை பத்மநாதன் அம்பாறை மாவட்டம், காரைதீவில் இளையதம்பி கனகசபை, சின்னத்தம்பி பத்மாவதி ஆகியோருக்குப் பிறந்தவர். தனது ஆரம்பக் கல்வியை காரைதீவு இராமகிருஷ்ண ஆண்கள் பாடசாலை, கல்முனை பாத்திமா கல்லூரி ஆகிய பாடசாலைகளில் கல்வி கற்றார். இலங்கைக் காவல்துறையில் பணியாற்றிய பின்னர் வவுனியா கட்டிடப்ப் பொருட்கள் திணைக்களத்தில் பணியாற்றினார்.
# க. பத்மநாதன்

## அரசியலில்

பத்மநாதன் 2004 நாடாளுமன்றத் தேர்தலில் தமிழ்த் தேசியக் கூட்டமைப்பு வேட்பாளர்களில் ஒருவராக அம்பாறை மாவட்டத்தில் போட்டியிட்டு 29,002 விருப்பு வாக்குகள் பெற்று ததேகூ வேட்பாளர்களில் முதலாவதாக வந்து வெற்றி பெற்று நாடாளுமன்றம் சென்றார்.  
பத்மநாதன் 2009 மே 21 அன்று சிறிது கால சுகவீனமற்ற நிலையில் மதுரையில் காலமானார்.
# லக்கிசராய் மாவட்டம்

**லக்கிசராய் மாவட்டம்**, இந்திய மாநிலமான பீகாரின் மாவட்டங்களில் ஒன்று. இதன் தலைமையகம் லக்கிசராயில் உள்ளது.
# லக்கிசராய் மாவட்டம்

## பொருளாதாரம்

2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.
# லக்கிசராய் மாவட்டம்

## அரசியல்

இந்த மாவட்டம் முங்கேர் மக்களவைத் தொகுதிக்கு உட்பட்டது.
# ஷேக்புரா மாவட்டம்

**ஷேக்புரா மாவட்டம்**, இந்திய மாநிலமான பீகாரின் மாவட்டங்களில் ஒன்று.. இதன் தலைமையகம் சேக்புரா நகரத்தில் உள்ளது.
# ஷேக்புரா மாவட்டம்

## பொருளாதாரம்

2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றியஅரசின் நிதியைப் பெறுகிறது
# ச. கனகரத்தினம்

**சதாசிவம் கனகரத்தினம்** (*Sathasivam Kanagaratnam*, பிறப்பு: 28 டிசம்பர் 1946) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.
# ச. கனகரத்தினம்

## ஆரம்ப வாழ்க்கையும் குடும்பமும்

கனகரத்தினம் யாழ்ப்பாணம் நல்லூரில் பிறந்தவர். செங்குந்தா இந்துக் கல்லூரியில் கல்வி கற்றார். இவர் 30,390 விருப்பு வாக்குகள் பெற்று வெற்றி பெற்று நாடாளுமன்றம் சென்றார்.  
ஈழப்போரின் நிறைவுக் கட்டத்தில் கனகரத்தினமும், அவரது குடும்பமும் முள்ளிவாய்க்கால் பகுதியில் 300,000 இற்கும் அதிகமான பொது மக்களுடன் சேர்ந்து இலங்கை இராணுவத்தினரின் *பாதுகாப்பு வலயத்தினுள்* சிக்கியிருந்தனர். 2009 மே மாதம் போர் முடிவர்டைந்ததை அடுத்து இவர் காணாமல் போனார். இவர் பின்னர் காவல் துறையினரால் அகதி முகாமில் இருக்கக் கண்டுபிடிக்கப்பட்டு, கொழும்புக்குக் கொண்டு செல்லப்பட்டார். இவர் பாதுகாப்பு செயலாளர் கோத்தாபய ராஜபக்ச உத்தரவின் பேரில் அவசரகாலச் சட்டத்தின் கீழ் விடுதலைப் புலிகளுக்கு உதவி செய்தமைக்காகத் தடுத்து வைக்கப்பட்டார். எட்டு மாதங்கள் தடுத்து வைக்கப்பட்டிருந்த பின்னர் 200 சனவரியில் 2010 அரசுத்தலைவர் தேர்தலில் மகிந்த ராசபக்சவிற்கு ஆதரவளிக்க வாக்குறுதி பெறப்பட்டு விடுதலை செய்யப்பட்டார். இவருக்கு வவுனியாவில் வடமாகான ஆளுனரின் வீட்டுத் திட்டத்தில் ஒரு வீடு ஒன்றில் தங்க வைக்கப்பட்டார்.  
கனகரத்தினம் தமிழ்த் தேசியக் கூட்டமைப்பில் இருந்து விலகி ராசபக்சவின் ஐக்கிய மக்கள் சுதந்திரக் கூட்டணியில் சேர்ந்தார். 2010 நாடாளுமன்ரத் தேர்தலில் ஐமசுகூ வேட்பாளராக வன்னி மாவட்டத்தில் போட்டியிட்டு 3,570 விருப்பு வாக்குகள் பெற்றுத் ஐமசுகூ வேட்பாளர்களில் ஆறாவதாக வந்து தோல்வியடைந்தார்.
# ரூபாயின் வரலாறு

கால வெள்ளிக்காசு *ரூப்யரூபா* எனப்பட்டது; யானை, சக்கரச் சின்னங்களைத் தாங்கியிருந்தது. கி.மு 3வது நூற்றாண்டு. இந்தியாவைத் தவிர சீனர்களும் (வென்) லிடியர்களும் (இசுடேட்டர்) நாணயங்களை வெளியிட்ட முன்னணி நாடுகளாகும்.  
*ரூபியா* என்ற சொல் சமசுகிருத சொல்லான *ரூபா* என்பதிலிருந்து வந்துள்ளது; இதற்கு "வார்க்கப்பட்ட வெள்ளி, வெள்ளிக் காசு", எனப் பொருள்படும். மேலும் *ரூபம்* என்ற பெயர்ச்சொல் "வடிவம், படிமம்" என்றும் பொருள் கொள்ளும். *ரூபா* என்ற இச்சொல் திராவிட மொழிகளிலிருந்து வந்ததாகவும் அறியப்படுகின்றது.  
முதலாம் மௌரியப் பேரரசர் சந்திரகுப்த மௌரியரின் (கி.மு. 340–290) பிரதமர் சாணக்கியர் எழுதிய பொருளியல் நூல், *அர்த்த சாத்திரத்தில்* வெள்ளிக்காசுகள் *ரூப்யரூபா* எனப்படுகின்றன; தங்கக்காசுகள் சுவர்ணரூபா என்றும் செப்புக் காசுகள் தாமரரூபா எனவும் ஈயக் காசுகள் சீசரூபா எனவும் குறிக்கப்பட்டுள்ளன. இங்கு ரூபா என்பது வடிவம் என்ற பொருளில் பயன்படுத்தப்பட்டுள்ளது.  
வெளியிட்ட *ரூபாய்* ,கி.பி. 1540–1545|alt=Silver coins with raised writing]]
1540 முதல் 1545 வரை ஆண்ட சேர் சா சூரி புதிய குடியியல், படைத்துறை நிர்வாக அமைப்புக்களை உருவாக்கினார்; இவர் 178 தானிய எடையுள்ள வெள்ளிக் காசுகளை தர நிர்ணயம் செய்தார். இவை *ரூபையா* எனப்பட்டன. இந்த வெள்ளிக்காசு முகலாயப் பேரரசு, மராட்டிய அரசாட்சியிலும் பிரித்தானிய இந்தியாவிலும் செலாவணியாக இருந்து வந்தது. முதன்முதல் தாள்வடிவ ரூபாயாக 1770 - 1832இல் புழக்கத்திலிருந்த *பாங்க் ஆஃப் இந்தோசுத்தானையும்* வாரன் ஹேஸ்டிங்ஸ் நிறுவிய 1773 முதல் 75 வரை இருந்த *ஜெனரல் பாங்க் ஆஃப் பெங்கால் அன்ட் பீகாரையும்* 1784 முதல் 1791 வரை இருந்த *பெங்கால் பாங்க்* வங்கித்தாள்களை குறிப்பிடலாம்.  
19ஆவது நூற்றாண்டின் பெரும்பகுதியிலும் இந்திய ரூபாய் வெள்ளியால் ஆனதாக இருந்தது. உலகப் பொருளாதாரம் தங்கத்தை அடிப்படையாகக் கொண்டிருந்தமையால் இது ரூபாயின் மதிப்பில் பெரும் ஏற்றத்தாழ்வுகளை உண்டாக்கியது. பிரித்தானியர் ஆட்சியிலும் பின்னர் விடுதலை இந்தியாவின் முதல் பத்தாண்டுகளிலும்இந்திய ரூபாய் 16 அணாக்களாகப் பிரிக்கப்பட்டது. ஒவ்வொரு அணாவும் 4 பைசாக்களாகவோ அல்லது 12 பைக்களாகவோ பிரிக்கப்பட்டது. எனவே ஒரு ரூபாய் 16 அணாக்களாகவும், 64 பைசாக்களாகவும் 192 பைக்களாகவும் இருந்தது. 1957இல், தசமமயமாக்கலை அடுத்து ரூபாய் 100 *புதிய பைசா*க்களாக (*நயே பைசா*) பிரிக்கப்பட்டது. புழக்கத்திலிருந்த பைசாக்களிடமிருந்து வேறுபடுத்திக் காட்ட *புதிய* என்ற முன்னொட்டு வேண்டியிருந்தது. சில ஆண்டுகளுக்குப் பிறகு *புதிய* அல்லது *நயே* என்ற முன்னொட்டு விடப்பட்டது.  
இருபதாம் நூற்றாண்டின் துவக்க மற்றும் மத்திய காலங்களில் பிரித்தானியர் இந்தியாவிலிருந்து ஆண்ட பல பகுதிகளில் இந்திய ரூபாய் அலுவல்முறை நாணயமாக இருந்தது; இவற்றில் கிழக்கு ஆபிரிக்கா, அராபியத் தீபகற்பம், பாரசீக வளைகுடா போன்றவை அடங்கும்.
# ரூபாயின் வரலாறு

## துவக்க காலம்

கி.மு ஆறாம் நூற்றாண்டிலேயே இந்தியாவில் நாணயங்கள் பயன்படுத்தப்பட்டுள்ளன. மௌரியர் பேரரசில் இது *ரூப்யரூபா* என அறியப்பட்டது.  
இடைக்காலங்களில் ஓர் நிரந்தரமான நிதி முறைமை கடைபிடிக்கப்படவில்லை என ''டா டாங்கு சி யு ஜி' பதிந்துள்ளார்'.  
1540இல் ஆட்சிக்கு வந்த சேர் சா சூரியே வெள்ளிக் காசுகளை தரநிர்ணயம் செய்தவராக அறியப்படுகின்றார். இவர் வெளியிட்ட வெள்ளிக்காசுகளின் அடிப்படை முகலாயப் பேரரசு, மராட்டிய அரசாட்சியிலும் பிரித்தானிய இந்தியாவிலும் கடை பிடிக்கப்பட்டது.
# ரூபாயின் வரலாறு

## மதிப்பின் வரலாறு

இந்திய ரூபாய் 1926 முதல் 1966 வரை பிரித்தானிய இசுடெர்லிங் நாணயத்துடன், 1 GBP = 13.33 INR என்ற நிலையில் பிணைக்கப்பட்டிருந்தது. 1966இல் இது அமெரிக்க டாலருக்கு மாற்றப்பட்டது. அப்போது ஒரு அமெரிக்க டாலருக்கு 7.8 ரூபாய் இணையாக இருந்தது.  
| ஆண்டு | நாணயமாற்று விகிதம்
(ஒரு டாலருக்கான இந்திய ரூபாய்) |  |
| --- | --- | --- |
| 1948 | 3.30 |  |
| 1949 | 3.67 |  |
| 1950 - 1966 | 4.76 |  |
| 1966 | 7.50 |  |
| 1985 | 12.38 |  |
| 2013 (15 மே) | 54.73 |  |
| 2013 (12 செப்) | 62.92 |  |
| 2014 (15 மே) | 59.44 |  |
| 2014 (12 செப்) | 60.95 |  |
| 2015 (15 ஏப்) | 62.30 |  |
| 2015 (15 மே) | 64.22 |  |
| 2015 (19 செப்) | 65.87 |  |
| 2015(27 செப்) | 66.16 |  |
| 2022(18 ஆக) | 79.65 | } |
# பூவிழி வாசலிலே (தொலைக்காட்சித் தொடர்)

**பூவிழி வாசலிலே** திங்கள் முதல் சனி வரை இரவு 8:30 மணிக்கு ராஜ் தொலைக்காட்சியில் ஒளிபரப்பாகும் ஒரு தொடராகும். இது **உடான்** என்ற பெயரில் இந்தியில் ஒளிபரப்பாகும் தொடரின் தமிழ் மொழி மாற்றம் ஆகும். அடிமைத் தொழிலாளர்களை மையமாகக் கொண்டு இத்தொடர் எடுக்கப்பட்டுள்ளது.
# பூவிழி வாசலிலே (தொலைக்காட்சித் தொடர்)

## கதைச்சுருக்கம்

ஆசாத்கஞ்ச் என்ற கிராமத்தில் உள்ள அனைவரும் பணக்கார நிலப்பிரபுவான அண்ணாச்சி கமல் நாராயணனுக்கு அடிமைத் தொழிலாளிகளாக வேலை செய்து வந்தனர். அவர்களின் கையில் அடிமை முத்திரை பதிக்கப்பட்டு இருந்தது. கஸ்தூரி என்ற பெண் கர்ப்பமாக இருந்த போது அவளது அப்பா இறந்துவிடுகிறார். இதனால் அவருக்கு இறுதிச்சடங்கு செய்ய மாதவன் அண்ணாச்சியிடம் பணம் கேட்கின்றனர். பணத்திற்கு பதிலாக கஸ்தூரி வயிற்றில் உள்ள குழந்தையை அடகு வைக்க வேண்டும் என்று அஸ்வினி கூறுகிறார். அவர்களும் அதற்கு ஒப்புக்கொண்டனர். கஸ்தூரிக்கு தேன்மொழி என்ற மகள் பிறந்தாள்.  
ஏழு வருடங்களுக்குப் பிறகு மாதவன் தேன்மொழியை அழைத்துச் சென்று அண்ணாச்சி வீட்டில் அடிமைத் தொழிலாளியாக ஒப்படைக்கிறார். அந்த வீட்டில் தேன்மொழிக்கு பல வீட்டு வேலைகள் கொடுத்து கொடுமைப்படுத்துகின்றனர். மனோகரின் மகன் விஷ்ணு தேன்மொழிக்கு நண்பனாக மாறினான். அவன் உதவியுடன் தேன்மொழி அந்த வீட்டில் இருந்து தப்பித்து விட்டாள். இதையறிந்து கோபமடைந்த அண்ணாச்சி மாதவனை கடத்தச் சொல்கிறார். இதனால் கவலையடைந்த கஸ்தூரி மீண்டும் தேன்மொழியை அண்ணாச்சி வீட்டிற்கு வந்து விட்டுச்செல்கிறார்.  
ஈஷ்வர் ராவத் என்ற ஒருவர் தேன்மொழி தன் அடிமை விலங்கை உடைத்து சிறகடித்துப் பறக்க உதவுகிறார். அவர் தேன்மொழியை தன் சொந்த மகள் போல தன் வீட்டில் தங்க வைத்தார். அவளை பள்ளிக்கும் அனுப்பினார். தேன்மொழி ஓடுவதில் சிறந்தவள் என்று அர்ஜுன் கண்ணா என்ற உடற்பயிற்சி ஆசிரியர் அறிகிறார். அவர் தேன்மொழிக்கு ஓட பயிற்சி கொடுக்கிறார். அதற்பிறகு தேன்மொழி ஓட்டப்பந்தயங்களில் கலந்துகொண்டு வெற்றிபெற்றாள்.  
கமல்-அஸ்வினி தம்பதிக்கு பாக்யா என்ற மகள் இருப்பதாகத் தெரியவருகிறது. அவளை கிராமத்து மக்கள் தெய்வமாக நினைத்தனர். இந்த மூடநம்பிக்கையை பயன்படுத்திக் கொண்டு கமல் நாராயண் பணம் சம்பாதித்தான். பிறகு அர்ஜுன்-பாக்யா இருவரும் காதலித்து மணந்து கொண்டனர். அண்ணாச்சியின் திட்டத்தால் ஈஷ்வர் ஒரு வெடிகுண்டு விபத்தில் இறந்துவிடுகிறார்.
# பூவிழி வாசலிலே (தொலைக்காட்சித் தொடர்)

## கதைச்சுருக்கம்

### பத்து வருடங்களுக்குப் பிறகு

தேன்மொழி ஓட்டப்பந்தய வீராங்கனையாக வளர்ந்து இருந்தார். கண்மணி அண்ணாச்சியன் மகன் சூரஜை காதலித்தாள். தேன்மொழி விஷ்ணுவை காதலித்தாள். திருமண நாளன்று சூரஜ் வேண்டுமென்றே தேன்மொழியை திருமணம் செய்கிறார். விஷ்ணு கண்மணியை மணக்கிறார். இதனால் அனைவரும் அதிர்ச்சி அடைந்தனர். பிறகு காலங்கள் சென்றன. விஷ்ணு கண்மணியை காதலிக்க ஆரம்பித்தார். தேன்மொழி-சூரஜ் தம்பதியரும் காதலிக்க ஆரம்பித்தனர். தற்போது இவர்களின் காதல் கதையாக பூவிழி வாசலிலே தொடர் நகர்ந்து வருகிறது.
# பூவிழி வாசலிலே (தொலைக்காட்சித் தொடர்)

## நடிகர்கள்

- ஸ்பந்தன் சதுர்வேதி-தேன்மொழி
- தஷீன் ஷா-கண்மனி
- ராஜீவ் குமார்-மாதவன்
- சாய் தியோதர்-கஸ்தூரி
- யஷ் மிஸ்த்ரி-ஆதித்யா
- சந்தீப் பஸ்வனா-ஈஷ்வர் ராவத்
- சாய் பல்லால்-அண்ணாச்சி/கமல் நாராயணன்
- ப்ராச்சி பட்டக்-அஸ்வினி
- கின்னி விர்தி-ரஞ்சனா
- மோனி ராய்-மனோகர்
- அபூர்வ் ஜ்யோதிர்-சூரஜ்
- வைஷ்ணவி ஷுக்லா-ராகினி
- சுஹாசினி முல்லே-சகுந்தலா
# 1607

**1607** (**MDCVII**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.
# 1607

## நிகழ்வுகள்

- சனவரி 30 - பிரிஸ்டல் கால்வாயில் பெரும் வெள்ளப் பெருக்கு அல்லது ஆழிப்பேரலை ஏற்பட்டதில் 2,000 பேர் உயிரிழந்தனர்.
- மே 14 - ஜேம்சுடவுன் வட அமெரிக்காவின் முதலாவது ஆங்கிலேயக் குடியேற்றமாக அமைக்கப்பட்டது.
- மே 26 - ஜேம்சுடவுன் குடியேற்றப் பகுதியில் ஆயுதம் தாங்கிய 200 செவ்விந்தியர்கள் தாக்குதல் நடத்தியதில் 2 பேர் கொல்லப்பட்டனர். 10 பேர் காயமடைந்தனர்.
- சூன் 10 - ஜேம்சுடவுன்: காப்டன் ஜான் சிமித் சிறையில் இருந்து விடுவிக்கப்பட்டு குடியெற்றத்திட்டப் பேரவையின் உறுப்பினராக நியமிக்கப்பட்டார்.
- சூன் 15 - ஜேம்சுடவுன்: முக்கோண வடிவக் கோட்டை கட்டி முடிக்கப்பட்டு பாதுகாப்புக் கொடுக்கப்பட்டது.
- எசுப்பானியா திவாலா நிலைக்குச் சென்றது.
# 1607

## இறப்புகள்

- மே 25 - மக்தலேனா தே பாசி, இத்தாலிய உரோமன் கத்தோலிக்க புனிதர், கர்மேல் சபைத் துறவி (பி. 1566)
# வ. சுப்பையா

**வரதராஜுலு கைலாச சுப்பையா (07.02.1911 - 12-10-1993 )** புதுச்சேரியின் விடுதலைப்போராட்டத்தின் தலைவர், முதல் தென் இந்திய கம்யூனிஸ்ட் கட்சி கிளையை அமைத்தவர்.எழுத்தாளர், பதிப்பாளர், மார்க்சிய சிந்தனையார், புது்ச்சேரி பிரதேச அமைச்சர், சட்டமன்ற உறுப்பினர், பிரெஞ்ச் இந்திய நாடாளுமன்ற உறுப்பினர், சுதந்திரம் பத்திரி்க்கையின் நிறுவனர், இந்திய சுதந்திர போராட்டத்தில் பங்கு ஏற்று இந்திய விடுதலைக்கு பாடுபட்டதிற்காக தாமரை பட்டயம் பெற்ற 97 சுதந்திர போராட்ட வீரர்களில் இவரும் ஒருவர்.
# வ. சுப்பையா

### வாழ்க்வை வரலாறு

பிப்ரவரி மாதம் 7 ஆம் தேதி 1911 ஆம் ஆண்டு பிரெஞ்சிந்தியப் பகுதியான பாண்டிச்சேரியில் வெள்ளாழர் வீதியில் வசித்த வரதராஜிலு – ராஜபங்காரு தம்பதியரின் மகனாகப் பிறந்தார் .இவர் கலவை கல்லூரி உயர்நிலை பள்ளியில் கல்வி கற்றவர் ஆவர்.ஆரம்பகால அரசியல் வாழ்வில் மகாத்மா காந்தியால் ஈர்க்கப்பட்டார் .1933 ஆம் ஆண்டு *அரிஜன சேவா சங்கம்* துவக்கினார் .இவர் "சுதந்திரம்" என்ற பத்திரிகை நடத்தி வந்தார். இவர் புதுவை ஒன்றிய பிரதேசத்தின் தொழிற்சங்க இயக்கம் உருவாக்கப்பட்டதின் முன்னோடி ஆவர் .
# வ. சுப்பையா

## **அரசியல் பணி**

1935, 36 களில் புதுவைப் பஞ்சாலைகளில் நடைபெற்ற போராட்டங்கள் அனைத்திற்கும் வழிகாட்டியாகவும் உந்துசக்தியாகவும் இருந்து செயலாற்றியுள்ளார்.1936 இல் தொழிற்சங்க உரிமை கோரி மூன்று பஞ்சாலைத் தொழிலாளர்களும் இணைந்து நடத்திய போராட்டத்தை ஒடுக்க 1936 ஜூலை 30 அன்று பிரஞ்சு ஏகாதிபத்யம் ராணுவத்தின் துணையோடு அடக்குமுறையைக் கட்டவிழ்த்துவிட்டது. துப்பாக்கிச் சூட்டில் 12 தொழிலாளர்கள் உயிரிழந்தனர். நூற்றுக் கணக்கானோர் காயமடைந்தனர். இச்சம்பவம் இந்தியா மட்டுமில்லாமல் உலக நாடுகளின் கவனத்தைப் புதுச்சேரியின் பக்கம் திருப்பியது. இப்போராட்டத்தை முன்னின்று நடத்தியவர் வ.சுப்பையா அவர்களே.
# வ. சுப்பையா

## எட்டு மணி நேரவேலையும் தொழிற்சங்கம் அமைப்பதற்கு உரிமையும்

இப்போராட்டத்தின் விளைவாக 1937 ஏப்ரல் 6 இல் பிரஞ்சு- இந்தியாவிற்கான தொழிற்சங்கச் சட்டம் ஒன்று இயற்றப்பட்டது. அதன்படி தொழிலாளர்களுக்கு நாள் ஒன்றுக்கு 8 மணிநேர வேலையும் தொழிற்சங்கம் அமைக்கும் உரிமையும் வழங்கப்பட்டன. ஆசிய நாடுகளிலேயே 8 மணிநேர வேலை என்பது புதுச்சேரியில்தான் முதன்முதலாக அமுலாக்கப்பட்டது. அத்துடன் தொழிலாளர்களுக்கான கூட்டு ஒப்பந்தம், ஓய்வுக்கால ஊதியம், பெண் ஊழியர்களுக்கும் அவர்கள் குழந்தைகளுக்கும் சமூகப்பயன் அளிக்கும் திட்டங்களும் வரையறுக்கப்பட்டன.  
- 12 மணி நேர வேலை, மிக குறைவான ஊதியம் ,தொழிற்சங்க உரிமை மறுப்பு போன்ற பல இன்னல்களை அனுபவித்து வந்த 15,000 ஜவுளி தொழிலாளர்களை 1935 ஆம் ஆண்டு ஒருங்கிணைத்தார்.
- அடிப்படை உரிமைகள் கோரி போராட்டம் நடத்திய ஆலை தொழிலாளர்கள் 12 பேர் சுட்டு கொல்லப்பட்டனர்.அதன் பின் ஏற்பட்ட போராட்டத்திற்கு பிறகு 1936 ஆம் ஆண்டு ஆசியாவிலே முதல் முறையாக பிரெஞ்சு இந்தியா காலனியான புதுச்சேரியில் எட்டு மணி நேரவேலையும் தொழிற்சங்கம் அமைப்பதற்கு உரிமையும் ஆலை தொழிலாளர்களுக்கு வழங்கபட்டது.
# லோகமானிய திலகர் முனையம்

**லோக்மானிய திலக் முனையம்**, இந்திய நகரமான மும்பையில் உள்ள தொடர்வண்டி முனையம் ஆகும். இது குர்லா என்னும் பகுதியில் அமைந்துள்ளதால், குர்லா முனையம் என்ற பெயராலும் அழைக்கப்படுகிறது. மராட்டியில் லோக்மான்ய டிளக் ட்ர்மினல் என்று அழைப்பர் இது மத்திய ரயில்வேயின் கட்டுப்பாட்டில் இயங்கும். சத்திரபதி சிவாசி தொடருந்து நிலையம், தாதர் தொடருந்து நிலையம், மும்பை சென்ட்ரல், பாந்திரா முனையம் ஆகியவற்றுடன் இதுவும் மும்பையில் உள்ள முனையங்களில் ஒன்றாக உள்ளது.
# லோகமானிய திலகர் முனையம்

## தொடர்வண்டிகள்

இங்கு நின்று செல்லும் தொடர்வண்டிகளில் சில
| வண்டி எண் | வண்டி பெயர் | சேரும் இடம் |
| --- | --- | --- |
| 16345 | நேத்ராவதி விரைவுவண்டி | திருவனந்தபுரம் சென்ட்ரல் |
| 11017 | மும்பை லோக்மானிய திலக் முனையம் - காரைக்கால் வாராந்திர விரைவுவண்டி | காரைக்கால் |
| 11011 | மும்பை லோக்மானிய திலக் முனையம் - ஹசூர் சாகேப் நாந்தேடு வாராந்திர விரைவுவண்டி | நாந்தேடு |
| 11061 | லோக்மான்யா திலக் டெர்மினஸ் முஸஃபர்புர் பவான் விரைவு வண்டி | முசாபர்பூர் |
| 11065 | மும்பை லோக்மானிய திலக் முனையம் தர்பங்கா பவன் விரைவுவண்டி | தர்பங்கா |
| 22109 | மும்பை லோக்மானிய திலக் முனையம் - ஹசரத் நிசாமுதீன் ஏசி விரைவுவண்டி | ஹசரத் நிசாமுதீன் |
| 12619 | மத்சியகந்தா விரைவுவண்டி | Mangalore |
| 18610 | மும்பை லோக்மானிய திலக் முனையம் - ராஞ்சி வாராந்திர விரைவுவண்டி | ராஞ்சி |
| 12151 | சமர்சதா விரைவுவண்டி | ஹவுரா |
| 11015 | குஷிநகர் விரைவுவண்டி | கோரக்பூர் சந்திப்பு |
# மாசிபத்திரி

**மாசிபத்திரி** அல்லது **மாசிப்பச்சை**, (தாவர வகைப்பாட்டியல் : *Artemisia vulgaris*), *mugwort / common wormwood*) இது ஒரு மூலிகை தாவரமாகும். தமிழ் மாதமான மாசி மாதத்தில் இதன் விளைச்சல் அதிகமாக இருக்கும் என்பதால் இதற்கு மாசி பத்திரி என பெயர் பெற்றது.
# மாசிபத்திரி

## வளரியல்பு

இது மிதவெப்பமண்டலமான ஐரோப்பா, ஆசியா, தென்னாப்பிரிக்கா, அலாஸ்கா ஆகிய இடங்களை தாயகமாகக் கொண்டது.
# மும்மெத்தில்சல்போனியம்

**மும்மெத்தில்சல்போனியம்** *(Trimethylsulfonium)* என்பது (CH<sub>3</sub>)<sub>3</sub>S<sup>+</sup> என்ற வேதி வாய்ப்பாடு கொண்ட எளிய சல்போனியம் சேர்மமாகும். இது மும்மெத்தில்சல்பானியம் என்றும் ஆக்சிசனேற்ற நிலை(1+) ஆகவுள்ள மும்மெத்தில்கந்தகம் என்றும் அழைக்கப்படுகிறது. இச்சேர்மத்தின் வேதிவாய்ப்பாட்டை (C<sub>3</sub>H<sub>9</sub>S<sup>+</sup> ) என்றும் எழுதுகிறார்கள்.  
மும்மெத்தில்சல்போனியத்தின் பல உப்புகள் அறியப்படுகின்றன.  
| உப்பு | மூலக்கூற்று வாய்ப்பாடு | வேதி வாய்ப்பாடு | மூலக்கூற்று எடை | பண்புகள் |  |
| --- | --- | --- | --- | --- | --- |
| மும்மெத்தில்சல்போனியம் குளோரைடு | (CH<sub>3</sub>)<sub>3</sub>SCl | C<sub>3</sub>H<sub>9</sub>ClS | 112.5 | 100 <sup>0</sup> செல்சியசு வெப்பநிலையில் மும்மெத்தில்சல்போனியம் சிதைவடைகிறது. நீர் உறிஞ்சும் திறன் கொண்டதாய் எத்தனாலில் மிக நன்றாகக் கரையக்கூடியதாய் இருக்கிறது. |  |
| மும்மெத்தில்சல்போனியம் புரோமைடு | (CH<sub>3</sub>)<sub>3</sub>SBr | C<sub>3</sub>H<sub>9</sub>BrS | 157 | நீரின் மூலம் கிடைகின்ற படிகங்கள் 172 <sup>0</sup> செல்சியசு வெப்பநிலையில் சிதைவடைகின்றன. மூடிய குழாயில் 201 <sup>0</sup> செல்சியசு வெப்பநிலையில் உருகுகின்றது. நடுநிலை நீர்க்கரைசலில் வினைபுரிகின்றன. |  |
| மும்மெத்தில்சல்போனியம் அயோடைடு | (CH<sub>3</sub>)<sub>3</sub>SI | C<sub>3</sub>H<sub>9</sub>IS | 204 | எத்தனாலில் இருந்து பெறப்படும் படிகங்கள் 203 – 207 <sup>0</sup> செல்சியசு வெப்பநிலையில் சிதைவடைகின்றன. | } |
# பூட்டானின் இங்குல்ட்ரம்

நிகுல்ட்ரம் (*ngultrum*, ஐ.எசு.ஓ 4217 குறியீடு *BTN*) (திஃசொங்கா: <span></span>) 1974ஆம் ஆண்டு முதல் பூட்டானின் நாணயமாக உள்ளது. இது 100 செட்ரங்களாக பிரிக்கப்பட்டுள்ளது.
# பூட்டானின் இங்குல்ட்ரம்

## வரலாறு

1789 வரை, கூச் பெஹார் புதினாவின் நாணயங்கள் பூட்டானில் பரவின. இதைத் தொடர்ந்து, பூட்டான் தனது சொந்த நாணயங்களை சேட்ரம் என்று அழைக்கத் தொடங்கியது, பெரும்பாலும் வெள்ளி ½ ரூபாய். நவீன பாணி வெள்ளி-ரூபாய் நாணயங்கள் அறிமுகப்படுத்தப்பட்ட 1929 ஆம் ஆண்டு வரை சுத்தியல் வெள்ளி மற்றும் செப்பு நாணயங்கள் மட்டுமே வெளியிடப்பட்டன, அதைத் தொடர்ந்து 1931 இல் வெண்கல 1 பைசா (1928 தேதியிட்டது). நிக்கல் ½ ரூபாய் நாணயங்கள் 1950 இல் அறிமுகப்படுத்தப்பட்டன. பூட்டானின் சொந்த நாணயங்களுடன் கூச் பெஹார் புதினா நாணயங்கள் புழக்கத்தில் இருந்தபோது, பூட்டானின் முதல் நாணய வெளியீடு நயா பைசாவில் குறிப்பிடப்பட்டபோது, 1957 ஆம் ஆண்டில் தசமமாக்கல் அறிமுகப்படுத்தப்பட்டது. 1966 வெளியீடுகள் 25 நயா பைசா, 50 நயா பைசா மற்றும் 1 ரூபாய் நாணயங்கள், அவை குப்ரோ-நிக்கலில் தாக்கப்பட்டன. [3]  
1960 களின் முற்பகுதியில் பூட்டானிய அரசாங்கம் தனது பொருளாதாரத்தை அபிவிருத்தி செய்தாலும், 1968 இல் பணமாக்குதல் பூட்டான் வங்கியை நிறுவ வழிவகுத்தது. 1974 இல் பண சீர்திருத்தங்கள் நடந்ததால், நகுல்ட்ரம் அதிகாரப்பூர்வமாக 100 சேத்ரம் 1 நகுல்ட்ரமுக்கு சமமாக அறிமுகப்படுத்தப்பட்டது. பூட்டானிய நாணயங்கள் பராமரித்திருந்த இந்திய ரூபாய்க்கு நிகரான பெக்கை நகுல்ட்ரம் தக்க வைத்துக் கொண்டது. [4]  
இந்த சொல் சோங்கா நகுல், "வெள்ளி" மற்றும் டிரம் என்பதிலிருந்து உருவானது, இது "பணம்" என்று பொருள்படும் இந்தி கடன் சொல். [5]  
நிதி அமைச்சகம் 1974 ஆம் ஆண்டில் முதல் ரூபாய் நோட்டுகளை வெளியிட்டது Nu.1, Nu.5, Nu, 10 மற்றும் Nu.100. இதைத் தொடர்ந்து 1982 ஆம் ஆண்டில் பூட்டானின் ராயல் நாணய ஆணையம் பூட்டானின் மத்திய வங்கியாக நிறுவப்பட்டது, இது 1983 ஆம் ஆண்டில் ரூபாய் நோட்டுகளை வெளியிடும் அதிகாரத்தை எடுத்துக் கொண்டது, நிதி அமைச்சின் அதிகாரத்தை மாற்றியது. [6]
# பூட்டானின் இங்குல்ட்ரம்

## நாணயங்கள்

1974 ஆம் ஆண்டில், அலுமினியம் Ch.5 மற்றும் Ch.10, அலுமினியம்-வெண்கல Ch.20 மற்றும் குப்ரோ-நிக்கல் Ch.25 மற்றும் Nu.1 ஆகியவை அறிமுகப்படுத்தப்பட்டன. Ch.5 சதுரமாகவும், Ch.10 ஸ்காலப் வடிவமாகவும் இருந்தது. 1979 ஆம் ஆண்டில் ஒரு புதிய நாணயம் அறிமுகப்படுத்தப்பட்டது, இதில் வெண்கல Ch.5 மற்றும் Ch.10, மற்றும் குப்ரோ-நிக்கல் Ch.25 மற்றும் Ch.50 மற்றும் Nu.1 மற்றும் Nu.3 ஆகியவை அடங்கும். அலுமினியம்-வெண்கல Ch.25 1979 தேதியும் வெளியிடப்பட்டது. Ch.5 மற்றும் Ch.10 ஆகியவை பெரும்பாலும் புழக்கத்தில் இல்லை. தற்போது நாணயங்கள் Ch.20, Ch.25, Ch.50 மற்றும் Nu.1 ஆகிய பிரிவுகளில் கிடைக்கின்றன.
# பூட்டானின் இங்குல்ட்ரம்

## பணத்தாள்கள்

### முந்தைய தொடர்

ஜூன் 2, 1974 இல், பூட்டான் ராயல் அரசாங்கத்தால் Nu.1, Nu.5 மற்றும் Nu.10 குறிப்புகள் அறிமுகப்படுத்தப்பட்டன, அதைத் தொடர்ந்து 1978 ஆம் ஆண்டில் Nu.2, Nu.20, Nu.50 மற்றும் Nu.100 . ஆகஸ்ட் 4, 1982 இல், பூட்டான் ராயல் நாணய ஆணையம் இயற்றப்பட்டது, இருப்பினும் ஆர்.எம்.ஏ நவம்பர் 1, 1983 வரை உண்மையான நடவடிக்கைகளைத் தொடங்கவில்லை, மேலும் 1986 வரை அதன் சொந்த குடும்பக் குறிப்புகளை வெளியிடவில்லை.
# பூட்டானின் இங்குல்ட்ரம்

## பணத்தாள்கள்

### தற்போதைய தொடர்

2006 ஆம் ஆண்டில், நாணய ஆணையம் அதன் சமீபத்திய தொடர் குறிப்புகளை அறிமுகப்படுத்தியது, இதில் Nu.1, Nu.5, Nu.10, Nu.20, Nu.50, Nu.100, Nu.500, மற்றும் Nu.1000 ஆகிய பிரிவுகளுடன். இந்த குறிப்புகள் ஒரு கலப்பின அடி மூலக்கூறைப் பயன்படுத்துகின்றன.
# தமிழ்த்தாய் கோயில், காஞ்சிபுரம்

**தமிழ்த்தாய் கோவில்** என்பது தமிழ்நாட்டின், காஞ்சிபுரம் மாவட்டம், கூரம் என்ற கிராமத்தில் தமிழ்த் தாய்க்கு அமைக்கப்பட்டுள்ள கோயில் ஆகும்.
# தமிழ்த்தாய் கோயில், காஞ்சிபுரம்

## குடமுழுக்கு

தமிழ்த்தாய் கோயிலின் கட்டுமான பணிகள் 2011, மே 27 அன்று தொடங்கப்பட்டது. 2014 ஏப்ரல் 5 அன்று திருக்கோயில் கட்டுமானப்பணி முற்றிலும் நிறைவடைந்த நிலையில், தமிழ்த்தாய் சிலை பீடத்தில் நிறுவப்பட்டது. பின்னர் 2014 ஏப்ரல் 6 அன்று குடமுழுக்கு விழா நடைபெற்றது.
# 1608

**1608** (**MDCVIII**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு நெட்டாண்டாகும்.
# 1608

## நிகழ்வுகள்

- சனவரி - வட அமெரிக்காவில் ஆங்கிலேயர்களின் முதலாவது குடியேற்றப் பகுதியான ஜேம்சுடவுனுக்கு கிறித்தோபர் நியூபோர்ட் மேலும் 100 புதிய கப்பலில் வந்திறங்கினார். அங்கு முதலில் வந்த 38 பேர் மட்டுமே உயிருடனிருப்பதைக் கண்டார்.
- சனவரி 7 - ஜேம்சுடவுனில் இடம்பெற்ற தீயினால் கோட்டையில் இருந்த அனைத்து வீடுகளும் எரிந்து சேதமடைந்தன. கோட்டை மார்ச் மாதத்தில் புதுப்பிக்கப்பட்டது.
- சனவரி 17 - எதியோப்பியப் பேரரசர் சுசேனியோசு ஒரோமோ இராணுவத்தினரைத் தோற்கடித்தார். 12,000 ஒரோமோக்கள் கொல்லப்பட்டனர்.
- சூலை 3 - கியூபெக் நகரம் நிறுவப்பட்டது.
- சூலை - ஆங்கிலேயக் கப்பல் *மேரி அண்ட் மார்கரெட்*, கிறித்தோபர் நியூபோர்ட்டின் தலைமையில் இங்கிலாந்தில் இருந்து ஜேம்சுடவுன் நோக்கிப் புறப்படது.
- ஆகத்து 24 - இந்தியாவுக்கான முதலாவது ஆங்கிலேயப் பிரதிநிதி, காப்டன் வில்லியம் ஆக்கின்சு, சூரத்துவை அடைந்தார்.
- செப்டம்பர் 10 - ஜான் சிமித் ஜேம்சுடவுனின் பேரவைத் தலைவராகத் தேர்ந்தெடுக்கப்பட்டார்.
- அக்டோபர் 2 - டச்சு வில்லைத் தயாரிப்பாளர் ஆன்சு லிப்பர்சி முதலாவது தொலைநோக்கியை டச்சு நாடாளுமன்றத்தில் காட்சிப் படுத்தினார்.
- முதலாவது காசோலைகள் நெதர்லாந்தில் பயன்பாட்டுக்கு வந்தன.
- முதல் அஞ்சல் எழுதுபொருளான ஏகியூ கடிதத்தாள் வெனிசின் அடையாளச் சின்னம் வெளியிடப்பட்டது.
# 1608

## பிறப்புகள்

- டிசம்பர் 9 - ஜான் மில்டன், ஆங்கிலேயக் கவிஞர் (இ. 1674)
# அறுவடை நிலா

**அறுவடை நிலா** அல்லது **குருதி நிலா**, பண்டையக் காலத்தில் இந்த முழு நிலா வெளிச்சத்தை நம்பியே விவசாயிகள் அறுவடையைத் தொடங்கினார்கள் என்பதால், இந்த முழு சந்திரனை அறுவடை நிலா என்றனர். செப்டம்பர் 2015 இறுதியில் பவுர்ணமி அன்று சந்திரன் பூமிக்கு அருகே மிக வெளிச்சத்துடன் தோன்றியது. சாதாரண நிலாவை விட அறுவடை நிலா 30% கூடுதல் வெளிச்சம் கொண்டிருக்கும். 27 செப்டம்பர் 2015 அன்று பவுர்ணமியாகும். அதே நேரத்தில் சந்திர கிரகணமும் ஏற்பட்டது. பூமிக்கு அருகே தெரியும் முழு நிலவு கிரகணத்துக்குட்படுவதால் அது குருதி நிறத்தில் சிவப்பாக தோன்றும். அதையே **இரத்த நிலா** என்பர்.  
இரத்த நிலா காட்சி 27 செப்டம்பர் 2015 இரவு தோன்றியது. இதனை அமெரிக்கா, ஆப்பிரிக்கா மற்றும் ஐரோப்பிய கண்டஙகளில் சாதாரணமாகப் பார்க்க முடிந்தது. இந்தியா, இலங்கை, சிங்கப்பூர், மலேசியா போன்ற நாட்டவர்கள், இந்திய நேரப்படி திங்கட் கிழமை அதிகாலை 5.40 மணி முதல் சூரியன் உதிக்கும்வரை இந்த நிகழ்வை நாசா இணையதளம் மூலம் காண முடிந்தது.
# ஜேம்சுடவுன், வர்ஜீனியா

**ஜேம்சுடவுன்** (*Jamestown*) என்பது அமெரிக்காக்களில் இடம்பெற்ற ஆங்கிலேயர்களின் முதலாவது நிரந்தரமான குடியிருப்பு ஆகும். வில்லியம் கெல்சோவின் கூற்றுப்படி, ஜேம்சுடவுன் "பிரித்தானியப் பேரரசு ஆரம்பமான இடம்... இதுவே பிரித்தானியப் பேரரசின் முதலாவது குடியேற்றம்." இலண்டன் வர்ஜீனியா கம்பனியினால் 'ஜேம்சு கோட்டை' (*James Fort*) என்ற பெயரில் (பழைய நாட்காட்டியில்) 1607 மே 4 அன்று, (புதிய நாட்காட்டி, 1607 மே 14) நிறுவபட்டது.. இது நிரந்தரமான குடியேற்றமாக அறிவிக்கப்பட்டது. 1610 இல் சிறிது காலம் கைவிடப்பட்ட நிலையில் இருந்தது. ஜேம்சுடவுன் இக்குடியேற்ற நாட்டின் தலைநகராக 1616 முதல் 1699 வரை 83 ஆண்டுகள் வரை இருந்து வந்தது.  
ஜேம்சுடவுனின் பழங்குடியினர் ஆரம்பத்தில் குடியேறிகளை வரவேற்று அவர்களுக்கு தேவையான உதவிகளை செய்தனர். ஆனாலும், மூன்று ஆண்டுகளுக்குள் இரு பகுதிகளுக்கும் இடையே கசப்புணர்வு ஏற்பட்டு, மோதல்கள் இடம்பெறலாயின. குறிப்பாக பசுப்பாகெக் மக்கள் 1611 ஆம் ஆண்டளவில் முற்றாகவே அழிக்கப்பட்டனர். அத்துடன், நோய், பஞ்சம் போன்றவற்றால் 80% குடியேறிகள் 1609-10 காலப்பகுதியில் இறந்தனர்.  
1608ஆம் ஆண்டில் வர்ஜீனியா கம்பனி இரண்டாவது தடவையாக கப்பல் ஒன்றை அனுப்பியது. இம்முறை போலந்து, மற்றும் செருமனியைச் சேர்ந்த எட்டுப் பேர் குடியேறிகளாக வந்தனர். இவர்களின் உதவியுடன் அங்கு ஒரு சிறிய கண்ணாடித் தொழிற்சாலை ஆரம்பிக்கப்பட்டது. ஆனாலும், செருமானியர்களும், வேறும் சிலரும் தமது ஆயுதங்களுடனும்ம் மற்றும் பொருட்களுடனும் பவுகாட்டன் என்ற உள்ளூர் இந்தியர்களுடன் இணைந்தனர். இந்த இரண்டாவது கப்பலில் முடற்தடவையாக இரண்டு ஐரோப்பியப் பெண்களும் வந்தனர்.  
இலண்டன் கம்பனியில் இரண்டாவது குடியேற்றத் திட்டமான பெர்முடா ஆங்கிலேயரின் புதிய உலகத்தின் மிகப் பழமையான "நகரம்" எனப் பெயர் பெற்றது. 1612 ஆம் ஆண்டில் பெர்முடாவின் சென் ஜோர்ஜசு நகரம் அதிகாரபூர்வமாக புதிய இலண்டன் என அழைக்கப்பட்டது. அதேவேளையில், வர்ஜீனியாவின் ஜேம்சு கோட்டை 1619 ஆம் ஆண்டிலேயே ஜேம்சுடவுனாகப் பெயர் மாற்றம் பெற்றது. 1676 ஆம் ஆண்டில் இடம்பெற்ற ஒகிளர்ச்சியின் போது இந்நகரம் தீயிட்டுக் கொளுத்தப்பட்டு, சிறிது காலத்திலேயே மீளப் புனரமைக்கப்பட்டது. 1699 இல் இதன் தலைநகரம் வர்ஜீனியாவின் இன்றைய வில்லியம்சுபர்க் நகருக்கு மாற்றப்பட்டது. இதனை அடுத்து ஜேம்சுடவுனின் குடியேற்றத்திட்டம் அழிக்கப்பட்டு, இன்று அப்பகுதி ஒரு தொல்பொருட்காட்சியகமாகப் பேணப்படுகிறது.
# ஒசாமு தெசூகா

என்பவர் சப்பானிய மாங்கா கலைஞரும், கேலிப்பட ஓவியரும், அசைவூட்டப் படக்கலைஞரும், திரைப்படத் தயாரிப்பாளரும், களச்செயல்பாட்டாளரும் ஆவார். ஒசாகா மாநிலத்தில் பிறந்த இவர், *அஸ்ட்ரோ பாய்*, *கிம்பா தி ஒயிட் லயன்*, *பிளாக் ஜாக்* போன்ற வரைகதை (காமிக்ஸ்) தொடர்களைப் படைத்ததன் பொருட்டு நன்கு அறியப்படுகிறார். அவர் குன்றாத ஊக்கத்துடன் படைப்புகளை ஏராளமாக உருவாக்கியமை, தொழில்நுணுக்கங்களில் முன்னோடியாகச் செயல்பட்டமை, பல்வேறு வகைமைகளைப் புதுமையாக மறுவரையறை செய்தமை ஆகிய காரணங்களுக்காக "மாங்காவின் தந்தை", "மாங்காவின் ஞானத்தந்தை", "மாங்காவின் கடவுள்" என்றெல்லாம் போற்றப்படுகிறார். மேலும், அவரது தொடக்க நாட்களில் தமக்கு முன்மாதிரியாகத் திகழ்ந்த வால்ட் டிஸ்னிக்கு இணையான ஒரு சப்பானியராகவே கருதப்படுகிறார்.
# முத்து எங்கள் சொத்து

**முத்து எங்கள் சொத்து** 1983ஆம் ஆண்டில் ஜி. ஆர். ரங்கராஜன் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் பிரபு, ராதா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.
# முத்து எங்கள் சொத்து

## நடிகர்கள்

- பிரபு
- ராதா
- ராஜீவ்
- மனோரமா
- வனிதா
- பூர்ணம் விஸ்வநாதன்
# செப்டம்பர் 2015 சந்திர கிரகணம்

**Ecliptic north top  
பூமியின் நிழலூடாக, வலமிருந்து இடமாகக் (மேற்கிலிருந்து கிழக்காக) கடந்து செல்லும் நிலவின் தோற்றம்**  
| நிகழும் காலவளவு (hr:mn:sc) |  |
| --- | --- |
| காமா | -0.3296 |
| முழுமை | 1:11:55 |
| பகுதி | 3:19:52 |
| புறநிழல் | 5:10:41 |
| P1 | 0:11:47 |
| U1 | 1:07:11 |
| U2 | 2:11:10 |
| மிகப்பெரியது | 2:47:07 |
| U3 | 3:23:05 |
| U4 | 4:27:03 |
| P4 | 5:22:27 |
| மீனம் விண்மீன் குழாமில் பூமியின் நிழலை மேற்கிலிருந்து கிழக்காகக் (வலமிருந்து இடமாக) கடக்கும் நிலவின் தோற்றங்கள். நிலவின் இயக்கம் மணியளவில் காட்டப்பட்டுள்ளது. நிலவின் முழு மறைப்பு நிலைக்கு 16 பாகைகள் கிழக்கே, தோற்ற ஒளிப்பொலிவெண் 5.7 இல், யுரேனசைத் இருவிழிக்கருவியின் மூலம் காணலாம். | } |
**செப்டம்பர் 2015 நிலவு மறைப்பு** என்பது 2015 ஆம் ஆண்டு செப்டம்பர் மாதத்தின் 27ஆம் 28ஆம் திகதிகளில் நடைபெற்ற நிலவு மறைப்பு ஆகும். இது வட மற்றும் தென் அமெரிக்கக் கண்டங்களில் செப்டம்பர் 27ஆம் நாள் ஞாயிற்றுக்கிழமை மாலை வானில் தென்பட்டது. ஐரோப்பா, ஆபிரிக்கா மற்றும்மத்திய கிழக்கு நாடுகளில் செப்டம்பர் 28 ஆம் நாள் அதிகாலை தென்பட்டது. 2014-2015 காலத்தின் நிலவு மறைப்பு நாற்தொடர்களில் இந்த நிலவு மறைப்பே இறுதியானது ஆகும்.  
புவியிலிருந்து நெருக்கமான அணுக்கத்திற்கு மிக அருகில் இருந்தமையால், இக்கிரகணத்தின் மத்தியில் நிலவானது இயல்பான அளவைவிடப் பெரியதாகக் காணப்பட்டது. இது பெருமுழுநிலவு என அழைக்கப்படுகிறது. வடகிழக்கு பிரேசிலின் கரைக்குச் சற்றே அப்பால், தலைக்கு நேர்மேலாகக் காணப்பட்ட நிலவின் கோண விட்டம் 34' ஐவிடப் பெரியதாக இருந்தது.
# செப்டம்பர் 2015 சந்திர கிரகணம்

## புலப்படுதன்மை

இந்த நிலவு மறைப்பு வட அமெரிக்கா, தென் அமெரிக்கா, ஐரோப்பா, ஆபிரிக்கா மற்றும்மத்திய கிழக்கு நாடுகளில் புலப்பட்டது.
# வெள்ளை ரோஜா (திரைப்படம்)

**வெள்ளை ரோஜா** (*Vellai Roja*) ஏ. ஜெகந்நாதன் இயக்கத்தில் 1983ஆம் ஆண்டில் வெளியான ஒரு இந்தியத் தமிழ்த் திரைப்படமாகும். வி. விசுவநாதன் தயாரித்த இத்திரைப்படத்தில் சிவாஜி கணேசன், அம்பிகா, பிரபு, ராதா ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார். இத்திரைப்படம், 1982இல் மலையாளத்தில் வெளியான *போஸ்ட்மார்டம்* திரைப்படத்தின் மறுஆக்கமாகும்.
# வெள்ளை ரோஜா (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார்.  
| "சோலைப் பூவில் மாலைத் தென்றல்" | எஸ். பி. பாலசுப்பிரமணியம், எஸ். ஜானகி | முத்துலிங்கம் | 4:38 |  |
| --- | --- | --- | --- | --- |
| "ஓ மானே மானே மானே" | எஸ். பி. பாலசுப்பிரமணியம், எஸ். ஜானகி | நா. காமராசன் | 4:20 |  |
| "உலகமெல்லாம்.... தேவனின் கோவிலிலே" | மலேசியா வாசுதேவன் | வாலி | 4:15 |  |
| "நாகூருப் பக்கத்திலே" | இளையராஜா, மலேசியா வாசுதேவன், எஸ். பி. சைலஜா | கங்கை அமரன் | 4:43 |  |
| "வாடி எம் பொண்டாட்டி" | கங்கை அமரன், எஸ். ஜானகி | கங்கை அமரன் | 4:25 | } |
# அழும் பெண்

**அழும் பெண்** (The Weeping Woman) என்பது, பெயர்பெற்ற ஓவியரான பாப்லோ பிக்காசோ வரைந்த ஒரு நெய்யோவியம் ஆகும். 60 X 49 சமீ (23 ⅝ х 19 ¼ அங்) அளவு கொண்ட இது பிரான்சில் 1937ம் ஆண்டு வரையப்பட்டது. இந்த விடயம் தொடர்பில் பிக்காசோ மிகுந்த ஆர்வம் கொண்டிருந்ததோடு அந்த ஆண்டில் இதே விடயத்தைப் பல தடவைகள் வரைந்தார். இத்தொகுதியில் இறுதியானதும், விரிவானதும் இந்த ஓவியம் ஆகும். இது 1987 இலிருந்து இலண்டனிலுள்ள டேட் நிறுவனத்தில் சேகரிப்பில் இருந்து வருகிறது.